Φύλλο εργασίας τρίτης ομάδας.  
                                  Codex justinianus  
**Το  δικαστικό ρεπορτάζ**.  
  
        Μεταφερθείτε στο Βυζάντιο του 6ου αιώνα μ. Χ., επί βασιλείας Ιουστινιανού , και στο παλάτι του στην Κωνσταντινούπολη. Είστε οι μικροί δημοσιογράφοι του δικαστικού ρεπορτάζ του μαθητικού δημοσιογραφικού σας ιστολογίου.

Παρακολουθείτε,  επί το έργον, την ομάδα των νομικών που συνέστησε ο Ιουστινιανός, με σκοπό να αναθεωρήσει το ισχύον δίκαιο της αυτοκρατορίας.   
       Μελετήστε τις πηγές που σας δίνονται στην πλατφόρμα « Αίσωπος», στη σελίδα του **δικαστικού ρεπορτάζ** του σεναρίου « Ιουστινιανός Α΄». Με βάση τις πηγές, θα συλλέξετε και θα επιλέξετε πληροφορίες για το νομοθετικό έργο του Ιουστινιανού, θα τις κρίνετε και θα παρουσιάσετε την έρευνά σας ως  δικαστικό ρεπορτάζ σε ένα αρχείο παρουσίασης που θα δημιουργήσετε στην επιφάνεια εργασίας του υπολογιστή σας. Ολοκληρώνοντας την παρουσίασή σας, αναρτήστε την στο μαθητικό σας ιστολόγιο. Αξιολογήστε το έργο της ομάδας σας αλλά  και των άλλων ομάδων, όπως αυτό θα παρουσιαστεί επίσης στο ιστολόγιο.  
        **Εστιάστε τη δημοσιογραφική σας έρευνα στα εξής σημεία:**  
1. Ποιοι λόγοι οδήγησαν τον Ιουστινιανό να ζητήσει μελετημένη αναθεώρηση του ισχύοντος Δικαίου;  
  
2. Ποια νομικά συγγράμματα συνέταξαν οι νομικοί για την κωδικοποίηση του Ιουστινιάνειου Δικαίου;  
  
3. Ποια ήταν η αξία του Ιουστινιάνειου  Δικαίου τόσο στην εποχή του όσο και στη νεότερη Ευρώπη;  
  
4. Πώς κρίνετε τον Ιουστινιανό με βάση το νομοθετικό του έργο;

**Οι επιμέρους ρόλοι σας:**  
ένας μαθητής θα πλοηγείται και θα εστιάζει στις πηγές, ένας θα κρατεί τις πρώτες αναγκαίες σημειώσεις στο σημειωματάριο του υπολογιστή ή στο τετράδιό του, ένας θα συντάσσει δομικά την παρουσίαση, ένας θα είναι υπεύθυνος για την ανάρτηση της τελικής εργασίας στο ιστολόγιο, με τη βοήθεια του καθηγητή/ της καθηγήτριάς του. Και όλοι οι μαθητές θα συνεργάζονται , θα συνδιαλέγονται, θα κρίνουν και θα συναποφασίζουν τι θα παραχθεί ως τελικό έργο.